Extension:RevisionSlider/he

הרחבת סרגל הגרסאות מוסיפה סרגל בדפי "השוואה בין גרסאות", שבאמצעותו ניתן לנווט ולעבור בקלות בין הגרסאות השונות.

מגבלות
הגרסה הנוכחית של ההרחבה מאפשרת לטעון רק את 500 הגרסאות האחרונות של הדף. סרגל הגרסאות לא ייטען בעת השוואת גרסאות שאינן נמצאות בין 500 הגרסאות האחרונות של הדף. בנוסף, אין אפשרות לגלול את הסרגל מעבר ל־500 הגרסאות האחרונות.

רקע
סרגל הגרסאות הוא אחת התכונות המבוקשות ביותר ברשימת המשאלות של הקהילה הגרמנית, והוא מפותח על־ידי צוות ה־TCB של ויקימדיה גרמניה. סרגל הגרסאות קיבל השראה מגאדג'ט של DerHexer ("קפצן הגרסאות"), והוא מבוסס על הדגמה של צוות הקהילה הטכנית של קרן ויקימדיה.